CELEX: 62019TN0210
Language: ro
Date: 2019-04-05 00:00:00
Title: Cauza T-210/19: Acțiune introdusă la 5 aprilie 2019 — Società Agricola Tenuta di Rimale și alții/Comisia

24.6.2019   
            
            
               RO
            
            
               Jurnalul Oficial al Uniunii Europene
            
            
               C 213/48
            
         
      Acțiune introdusă la 5 aprilie 2019 — Società Agricola Tenuta di Rimale și alții/Comisia
      (Cauza T-210/19)
      (2019/C 213/48)
      Limba de procedură: italiana
      
         Părțile
      
      
         Reclamanți: Società Agricola Tenuta di Rimale Ss (Fidenza, Italia) și alți 9 reclamanți (reprezentanți: M. Libertini, A. Scognamiglio și M. Spolidoro, avocați)
      
         Pârâtă: Comisia Europeană
      
         Concluziile
      
      Reclamanții solicită Tribunalului anularea notei atacate a pârâtei și obligarea acesteia la reexaminarea motivelor expuse în plângerea prezentată. Această examinare va trebui efectuată pe baza unei interpretări diferite și mai corecte a articolului 150 din Regulamentul (UE) nr. 1308/2013 Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole (1), precum și a unei cercetări mai aprofundate care va evidenția lipsa de logică și de coerență a motivelor prezentate de Consorzio pentru a confirma sine die o reglementare discriminatorie și nejustificată a ofertei de lapte pentru producția de brânză DOP (Denumire de Origine Protejată) Parmigiano Reggiano.
      
         Motivele și principalele argumente
      
      Prezenta acțiune este îndreptată împotriva notei Comisiei Europene — Direcția Generală Agricultură și Dezvoltare Rurală — din 6 februarie 2019, prin care s-a decis clasarea plângerii introduse de reclamanți la 5 februarie 2018, prin care aceștia contestau legalitatea Decretului nr. 6762 din 15 decembrie 2016 al ministrului pentru politici agricole, alimentare și silvice de aprobare a Planului de reglementare a ofertei pentru brânza Parmigiano-Reggiano pentru perioada 2017-2019, precum și a Decretului nr. 5320 din 19 septembrie 2017 al aceluiași ministru de aprobare a unor modificări ale Planului de reglementare a ofertei de brânză Parmigiano-Reggiano pentru perioada 2017-2019.
      În susținerea acțiunii, reclamanții invocă trei motive.
      
                  1.
               
               
                  Primul motiv, întemeiat pe interpretarea eronată a articolului 150 din Regulamentul (UE) nr. 1308/2013 în ceea ce privește stabilirea majorității calificate a producătorilor interesați de propunerea de reglementare a ofertei.
               
            
                  2.
               
               
                  Al doilea motiv, întemeiat pe interpretarea eronată a articolului 150 din Regulamentul (UE) nr. 1308/2013 în ceea ce privește necesitatea verificării condițiilor de fond ale dezechilibrului pieței în vederea adoptării unor măsuri temporare de reglementare a ofertei și a unei motivări adecvate în această privință.
               
            
                  3.
               
               
                  Al treilea motiv, întemeiat pe întemeiat pe interpretarea eronată a articolului 150 din Regulamentul (UE) nr. 1308/2013 în măsura în care sunt interzise planurile discriminatorii de reglementare a ofertei.
               
            
         (1)  JO 2013, L 347, p. 608.